ՀՀ պաշտպանության նախարար Միքայել Հարությունյանը, շնորհավորելով համայն հայությանը բանակի կազմավորման 16—ամյակի կապակցությամբ, նկատեց, որ մեր բանակն արդեն չափահաս է` մանկական տարիքից դարձել է երիտասարդ։ "Որքան էլ մանուկ է եղել մեր բանակը, սակայն այս 16 տարիների ընթացքում կատարել է իր առաջ դրված բոլոր խնդիրները, հաղթել պատերազմում, զարգացել` ցույց տալով իր ուժն ու հզորությունը։ Հարեւան պետությունը (Ադրբեջանը), հասկանալով հայկական բանակի ուժն ու կարողությունները, բավարարվում է միայն ռազմատենչ հայտարարություններով, քանի որ գործնական ոչ մի քայլ չի կարող կատարել։ Մեր բանակը կայացած է, այլ ոչ թե լոկ ստեղծված։ Այն հզոր է, մարտունակ՝ պատրաստ պաշտպանելու հայ ժողովրդի, մեր պետության եւ սահմանների անվտանգությունը", – հայտարարեց պաշտպանական գերատեսչության ղեկավարը։